Dážďovník skalný

Dážďovník skalný môže byť aj (starší) názov druhu Ptyonoprogne rupestris, pozri lastovička skalná.

Dážďovník skalný (lat. Tachymarptis melba, Apus melba) je vták z rodu dážďovník (Tachymarptis) z radu dážďovníkotvaré (Apodiformes).

Výskyt 
Obýva rozsiahlu oblasť od juhu Afriky po Himaláje, v Európe hniezdi najmä v Chorvátsku, Taliansku a Španielsku.

Na Slovensku sú doložené tri výskyty, najmä vo Vysokých Tatrách. V rokoch 1980 – 1999 nebol pozorovaný. Dňa 3. septembra 2018 boli pozorované 2 jedince v Michalovciach. Na rovnakej lokalite v Michalovciach boli pozorované o dva roky koncom augusta 2020 a v roku 2021 sa podarilo  dokumentovať nakoniec aj ich zahniezdenie. Hniezdenie nebolo úspešné.

Ohrozenosť 
Podľa Medzinárodnej únie na ochranu prírody a prírodných zdrojov dážďovník skalný patrí medzi najmenej ohrozené druhy, trend celkovej aj európskej populácie je stabilný.

Ochrana na Slovensku
Je zákonom chránený, spoločenská hodnota je 460 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

Galéria

Referencie

Iné projekty

Externé odkazy 
 
 

Dážďovníkovité
Najmenej ohrozené druhy
Vtáky na Slovensku